 Ezikiel 32  O wee ruo nafọ nke iri na abụọ, nọnwa nke iri na abụọ, nabalị mbụ nọnwa ahụ, na okwu Jehova ruru m ntị, sị:Nwa nke mmadụ, bụọ abụ iru uju banyere Fero eze Ijipt, sị ya, A lawo gị niyi dị ka nwa ọdụm tojuru etoju nke mba dị iche iche.Nke a bụ ihe Ọkaakaa Onyenwe anyị Jehova kwuru, M ga-eme ka ìgwè ndị dị iche iche jiri ụgbụ m kpuchie gị, ha ga-ejikwa ụgbụ m dọta gị.M ga-agbahapụkwa gị nelu ala. M ga-atụda gị nala. Ọ bụkwa nelu gị ka m ga-eme ka anụ ufe niile nke eluigwe biri, ọ bụkwa gị ka m ga-eme ka anụ ọhịa nke ụwa dum rie rijuo afọ.M ga-atụsa anụ gị nelu ugwu, meekwa ka ozu gị jupụta na ndagwurugwu.M ga-emekwa ka ala ṅụọ ihe ga-agbapụta gị nahụ, bụ ọbara gị, nelu ugwu; a ga-emekwa ka ihe si gị nahụ jupụta nọwa mmiri dị iche iche.Mgbe a ga-emenyụ gị dị ka ọkụ, m ga-ekpuchi eluigwe, meekwa ka kpakpando ya gbaa ọchịchịrị. M ga-ejikwa ígwé ojii kpuchie anyanwụ, ọnwa agaghịkwa enwupụta ìhè ya.M ga-eme ka ihe niile na-enye ìhè neluigwe gbaa ọchịchịrị nihi gị. M ga-emekwa ka ọchịchịrị gbaa nala gị, ka Ọkaakaa Onyenwe anyị Jehova kwuru.M ga-eme ka iwe ju ọtụtụ ndị obi mgbe m ga-eme ka e si nime gị dọrọ ndị mmadụ nagha laa ná mba dị iche iche, nala ị na-amaghị.M ga-emekwa ka ị bụrụ ihe ga-eme ka egwu jide ọtụtụ ndị. Ndị eze ha ga-amakwa jijiji negwu nihi gị mgbe m ga-efegharị mma agha m nihu ha, ha ga-amakwa jijiji noge ọ bụla, onye ọ bụla maka mkpụrụ obi ya, nụbọchị ị ga-ada.Nihi na nke a bụ ihe Ọkaakaa Onyenwe anyị Jehova kwuru, Mma agha eze Babịlọn ga-abịakwasị gị.M ga-eme ka ndị dike niile, bụ ndị ọchịchị aka ike nke mba dị iche iche, were mma agha gbuo ndị gị; ha ga-ebukọrọkwa ihe Ijipt ji anya isi, a ga-alakwa ndị ya niile niyi.M ga-ebipụ anụ ụlọ ya niile nọ nakụkụ ọtụtụ mmiri, ụkwụ mmadụ agakwaghị agbarụ ha, ọbụna akpụkpọ ụkwụ anụ ụlọ agaghị agbarụ ha.Noge ahụ, m ga-eme ka mmiri ha dị ọcha, m ga-emekwa ka osimiri ha na-asọ dị ka mmanụ, ka Ọkaakaa Onyenwe anyị Jehova kwuru.Mgbe m ga-eme ka ala Ijipt tọgbọrọ nefu, m ga-ekpochapụkwa ihe niile dị nala ahụ. Mgbe m ga-egbu ndị niile bi na ya, ha ga-amarakwa na mụ onwe m bụ Jehova.Nke a bụ abụ iru uju, ndị mmadụ ga-abụ ya. Ọbụna ndị inyom nke mba dị iche iche ga-abụ ya; ha ga-abụrụ ya Ijipt na ndị ya niile, ka Ọkaakaa Onyenwe anyị Jehova kwuru.O wee ruo nafọ nke iri na abụọ, nabalị iri na ise nọnwa ahụ, na okwu Jehova ruru m ntị, sị:Nwa nke mmadụ, kwaara ndị Ijipt ákwá arịrị, meekwa ka ha gbadaa, ha na ndị si ná mba ukwu dị iche iche, ee, ka ha gbadaa nime ala, ha na ndị na-agbada nolulu.Ònye ka ị ka mma? Gbadaa nala, a ga-elikọta gị na ndị a na-ebighị úgwù!Ha ga-ada netiti ndị e ji mma agha gbuo. E nyefewo ya naka mma agha. Kpụrụnụ ya na ndị ya niile pụọ.Ndị kasị ike netiti ndị dike ga-esi nime Shiol gwa ya okwu, ya na ndị na-enyere ya aka. Ha ga-agbada nala; ha ga-atọgbọrọ nala dị ka ndị a na-ebighị úgwù, ndị e ji mma agha gbuo.Nebe ahụ ka Asiria na ndị ya niile nọ. Ebe e liri ndị ya gbara ya gburugburu. E gburu ha niile egbu, bụ ndị e ji mma agha gbuo.Nihi na ebe a na-eli ozu nime ya dị nime ime olulu. Ndị ya niile gbakwara ili ya gburugburu. E gburu ha niile egbu. E ji mma agha gbuo ha, nihi na ha emewo ka a na-atụ egwu nala ndị dị ndụ.Ilam na ndị ya niile gbara ili ya gburugburu. E gburu ha niile egbu. Ha bụ ndị e ji mma agha gbuo, ndị gbadaworo nime ala nebighị úgwù, ndị meworo ka a na-atụ ha egwu nala ndị dị ndụ. Ha ga-eburukwa mmechuihu ha, ha na ndị na-agbada nolulu.Netiti ndị e gburu egbu ka ha debeere ya ihe ndina netiti ndị ya niile. Ebe a na-eli ozu nime ya gbara ya gburugburu. Ha niile bụ ndị a na-ebighị úgwù, ndị e ji mma agha gbuo, nihi na e mere ka a na-atụ ha egwu nala ndị dị ndụ. Ha ga-eburukwa mmechuihu ha, ha na ndị na-agbada nolulu. E debewo ya netiti ndị e gburu egbu.Nebe ahụ ka Mishek na Tubal na ndị ya niile nọ. Ebe a na-eli ozu nime ya gbara ya gburugburu. Ha niile bụ ndị a na-ebighị úgwù, ndị e ji mma agha magbuo, nihi na ha emewo ka a na-atụ ha egwu nala ndị dị ndụ.Ọ bụ na ha na ndị dike agaghị atọgbọrọ otu ebe, bụ ndị nwụrụ netiti ndị a na-ebighị úgwù, ndị gbadaworo na Shiol, ha na ngwá agha ha? Ha ga-edebe mma agha ha nokpuru isi ha, njehie ha ga-adịkwasịkwa nọkpụkpụ ha, nihi na ndị dike na-eme ka egwu dịrị nala ndị dị ndụ.Ma gị onwe gị, netiti ndị a na-ebighị úgwù ka a ga-agbaji gị, gị na ndị e ji mma agha gbuo ga-atọgbọkọkwa.Nebe ahụ ka Idọm na ndị eze ya na ndị isi ya niile nọ, bụ ndị a tụkọtara ozu ha na ndị e ji mma agha gbuo, nagbanyeghị na ha dị ike; ha na ndị a na-ebighị úgwù na ndị na-agbada nolulu ga-atọgbọkọ.Nebe ahụ ka ndị isi nke ebe ugwu nọ, ha niile, nakwa ndị Saịdọn niile, ndị ha na ndị e gburu egbu nwụkọrọ ọnwụ ihere, nagbanyeghị na ha dị egwu nihi ịdị ike ha. Ha ga-atọgbọrọ nebighị úgwù, ha na ndị e ji mma agha gbuo, ha na ndị na-agbada nolulu ga-ebukwa mmechuihu ha.Ndị a bụ ndị Fero ga-ahụ, a ga-akasikwa ya obi maka ndị ya niile. A ga-eji mma agha gbuo Fero na ndị agha ya niile, ka Ọkaakaa Onyenwe anyị Jehova kwuru.Nihi na o mewo ka a na-atụ ya egwu nala ndị dị ndụ, a ga-atọgbọkwa ya netiti ndị a na-ebighị úgwù, ya na ndị e ji mma agha gbuo, ya bụ, Fero na ndị ya niile, ka Ọkaakaa Onyenwe anyị Jehova kwuru. 